Proiect

**PARLAMENTUL REPUBLICII MOLDOVA**

**L E G E**

**pentru modificarea şi completarea unor acte legislative**

Parlamentul adoptă prezenta lege organică.

**Art.I.** – Legea nr.835-XIII din 17 mai 1996 privind principiile urbanismului şi amenajării teritoriului (Monitorul Oficial al Republicii Moldova, 1997, nr.1-2, art.2), cu modificările ulterioare, se modifică după cum urmează:

1. La articolul 52, litera a) va avea următorul cuprins:

“a) autorizaţie de construire, autorizaţie de desfiinţare, certificat de urbanism pentru proiectare şi certificat de urbanism informativ, eliberate în cazurile şi în modul stabilite de Legea nr.163 din 9 iulie 2010 privind autorizarea executării lucrărilor de construcţie”.

2. La articolul 69 alineatul (2) litera b), cuvintele “autorizaţia de funcţionare sau de schimbare a destinaţiei” se substituie cu cuvintele “actele permisive stabilite de art.52 lit. a) şi b)”.

**Art.II.** – Legea nr. 93-XIV din 15 iulie  1998 cu privire la patenta de întreprinzător (Monitorul Oficial al Republicii Moldova, 1998, nr. 72-73, art. 485), cu modificările şi completările ulterioare, se modifică şi se completează după cum urmează:

1. La articolul 3 alineatul (7) litera b), cuvintele “locurile permise în aceste scopuri de autoritatea” se substituie cu cuvintele “unităţi comerciale sau locuri pentru vînzare notificate autorităţii”, iar în final se completează cu cuvintele “ , conform Legii nr.231 din 23 septembrie 2010 cu privire la comerţul interior”.

2. La articolul 4, alineatul (4) se exclude.

3. La punctul 1.1. din anexa la lege, cuvintele “autorizate de autoritatea” se substituie cu cuvintele “notificate autorităţii”.

**Art.III.** – Legea nr. 285-XIV din 18 februarie 1999 cu privire la jocurile de noroc (Monitorul Oficial al Republicii Moldova, 1999, nr. 50-52, art. 230), cu modificările şi completările ulterioare, se modifică şi se completează după cum urmează:

1. La articolul 21, litera h) se exclude.

2. La articolul 22 alineatul (2), litera g) se exclude.

3. Articolul 45:

la alineatul (1), cuvintele “cu autorizaţia în scris a autorităţii administraţiei publice locale, în care se indică locul şi timpul desfăşurării jocurilor şi termenul de valabilitate a autorizaţiei” se substituie cu cuvintele “după notificarea autorităţii administraţiei publice locale conform Legii nr.231 din 23 septembrie 2010 cu privire la comerţul interior”;

alineatul (2) se exclude.

4. La articolul 46 alineatul (2), litera e) se exclude.

5. La articolul 48:

litera a)va avea următorul cuprins:

“a) persoana juridică nu a notificat autoritatea administraţiei publice locale conform Legii nr.231 din 23 septembrie 2010 cu privire la comerţul interior”;

litera d) va avea următorul cuprins:

“d) autoritatea administraţiei publice locale a suspendat activitatea unităţii comerciale a persoanei juridice, în cazurile şi în modul stabilit de Legea nr.231 din 23 septembrie 2010 cu privire la comerţul interior”.

6. La articolul 52 alineatul (2) litera b), cuvîntul “neautorizat” se substituie cu cuvintele “care nu a fost notificat autorităţii administraţiei publice locale conform Legii nr.231 din 23 septembrie 2010 cu privire la comerţul interior”.

**Art.IV.** – Legea nr. 1100-XIV din 30 iunie 2000 cu privire la fabricarea şi circulaţia alcoolului etilic şi a producţiei alcoolice (republicată în Monitorul Oficial al Republicii Moldova, 2010, nr. 98–99, art. 293), cu modificările şi completările ulterioare, se modifică după cum urmează:

1. La articolul 8 alineatul (2), litera c) se exclude.

2. La articolul 29 alineatul (1) litera a), cuvintele “deţin autorizaţia de funcţionare respectivă” se substituie cu cuvintele “au notificat autoritatea administraţiei publice locale conform Legii nr.231 din 23 septembrie 2010 cu privire la comerţul interior”.

3. La articolul 33 alineatul (1) litera i), cuvintele “neautorizate pentru aceasta în modul stabilit” se substituie cu cuvintele “care nu au fost notificate autorităţii administraţiei publice locale conform Legii nr.231 din 23 septembrie 2010 cu privire la comerţul interior”.

**Art.V.** – Legea nr. 105-XV din 13 martie 2003 privind protecţia consumatorilor (republicată în Monitorul Oficial al Republicii Moldova, 2011, nr.176–181, art.513), cu modificările şi completările ulterioare, se modifică şi se completează după cum urmează:

1. La articolul 25 alineatul (13), cuvintele “autorizaţia de funcţionare” se exclud.

2. La articolul 27 alineatul (3):

litera p) va avea următorul cuprins:

“p) sesizează autoritatea de licenţiere în cazul constatării cazurilor de comercializare a produselor falsificate (contrafăcute) şi/sau periculoase ori în cazul altor încălcări – în cazul în care activitatea desfăşurată de agentul economic este supusă licenţierii”;

se completează cu litera p1) cu următorul cuprins:

“p1) înaintează instanţei de judecată cereri de suspendare a activităţii de comerţ, notificată de agentul economic conform Legea nr.231 din 23 septembrie 2010 cu privire la comerţul interior, în cazul în care agentul economic comercializează produse falsificate (contrafăcute) şi/sau periculoase;”.

2. La articolul 29:

litera a), cuvintele “şi licenţe” se exclud.

litera d) se exclude.

**Art.VI.** – La articolul 181 alineatul (1) din Legea nr. 352-XVI din 24 noiembrie 2006 cu privire la organizarea şi desfăşurarea activităţii turistice în Republica Moldova (Monitorul Oficial al Republicii Moldova, 2007, nr.14-17, art.40), cu modificările şi completările ulterioare, litera c) se exclude.

**Art.VII.** –Legea nr. 436-XVI din 28 decembrie 2006 privind administraţia publică locală (Monitorul Oficial al Republicii Moldova, 2007, nr. 32-35, art. 116), cu modificările şi completările ulterioare, se modifică după cum urmează:

1. La articolul 14 alineatul (2) litera q), cuvintele “inclusiv aprobă regimul de lucru al întreprinderilor comerciale şi de alimentaţie publică, indiferent de tipul de proprietate şi forma juridică de organizare, precum şi al persoanelor fizice care practică comerţul” se exclud.

2. Articolul 29 alineatul (1):

la litera k), cuvintele “şi licenţele” se exclud;

după litera k) se completează cu litera k1) cu următorul cuprins:

“k1) asigură, în limitele atribuţiilor stabilite de Legea nr.131 din 8 iunie 2012 privind controlul de stat asupra activităţii de întreprinzător, controlul respectării de către întreprinzători a legislaţiei privind activitatea de comerţ interior, transportul auto public, urbanism, amenajarea teritoriului şi autorizarea lucrărilor de construcţii.”

**Art.VIII.** – Legea nr. 221-XVI din 19 octombrie 2007 privind activitatea sanitar-veterinară (republicată în Monitorul Oficial al Republicii Moldova, 2013, nr.125-129, art.396), cu modificările şi completările ulterioare, se completează după cum urmează:

1. La articolul 18, alineatul (1) se completează în final cu o propoziţie cu următorul cuprins: “Sînt obligaţi să obţină autorizaţie sanitar-veterinară de funcţionare agenţii economici indicaţi în anexa nr.6.”

2. La articolul 181 alineatul (1), după cuvîntul “economici” se introduc cuvintele “indicaţi în anexa nr.6”.

3. La anexa nr.6:

punctul 51 va avea următorul cuprins:

“*Depozit alimentar* – unitate cu spaţii şi dotări adecvate în care se desfăşoară activităţi pentru recepţia şi depozitarea produselor de origine animală şi non animală, cu sau fără regim termic (provenite din unităţi autorizate/înregistrate sanitar-veterinar), şi livrarea acestora către alte unităţi de vînzare cu amănuntul sau direct consumatorului final”.

**Art.IX. –** Codul contravenţional al Republicii Moldova nr.218-XVI din 24 octombrie 2008 (Monitorul Oficial al Republicii Moldova, 2009, nr. 3-6, art.15), cu modificările şi completările ulterioare, se modifică şi se completează după cum urmează:

1. La articolul 81, în denumirea şi în textul articolului, după cuvîntul “alimentar” se introduc cuvintele “sau întreprinderile care desfăşoară activităţi de întreţinere corporală”

2. Articolul 273:

la punctul 4), cuvintele “regimului de lucru stabilit de autorităţile administraţiei publice locale” se substituie cu cuvintele “orarului de funcţionare indicat în notificarea remisă de agentul economic autorităţii administraţiei publice locale conform Legea nr.231 din 23 septembrie 2010 cu privire la comerţul interior ”;

la punctul 9), cuvintele “oricărui exerciţiu comercial” se substituie cu cuvintele “activităţii de comerţ”, iar în final se completează cu cuvintele “şi/sau într-un loc neautorizat de autoritatea administraţiei publice locale”;

se completează cu punctul 14) cu următorul cuprins:

“14) depăşirea nivelurilor admise de zgomot şi vibraţie de către persoanele fizice sau juridice

se sancţionează cu amendă de la 50 la 100 de unităţi convenţionale aplicată persoanei fizice, cu amendă de la 200 la 400 de unităţi convenţionale aplicată persoanei juridice.”

3. La articolul 406 alineatul (1), după cifrele “268-271” se introduce textul “273 pct.14).”

**Art.X.** – Articolul 21 din Legea nr. 10-XVI din 3 februarie 2009 privind supravegherea de stat a sănătăţii publice (Monitorul Oficial al Republicii Moldova, 2009, nr. 67, art. 183), cu modificările şi completările ulterioare, se modifică şi se completează după cum urmează:

la alineatul (1), cuvintele “de către Serviciul de Supraveghere de Stat a Sănătăţii Publice” se substituie cu cuvintele “ , potrivit competenţei teritoriale, de Centrul Naţional de Sănătate Publică sau centrele teritoriale (municipale şi raionale) de sănătate publică, în conformitate cu prevederile prezentei legi”;

se completează cu alineatul (51) cu următorul cuprins:

“(51) Unităţile comerciale obţin autorizaţie sanitară de funcţionare în cazurile în care desfăşoară activităţile stabilite stabilit de Anexa nr.5 din Legea nr.231 din 23 septembrie 2010 cu privire la comerţul interior.”

**Art.XI.** – Legea nr.231 din 23 septembrie 2010 cu privire la comerţul interior (Monitorul Oficial al Republicii Moldova, 2010, nr.206-209, art.681), cu modificările şi completările ulterioare, se modifică şi se completează după cum urmează:

1. “La articolul 2 alineatul (2), după cuvîntul “anexa” se introduce textul “nr.1”.
2. Articolul 3:

în noţiunea “*activitate de comerţ*”, cuvintele “aferente vînzării mărfurilor” se exclud;

în noţiunea “*comerciant*”, cuvintele “autorizată să desfăşoare” se substituie cu cuvintele “care desfăşoară”;

noţiunile “*mic comerciant*”, “*ghişeu unic*”, “*serviciu de alimentaţie publică*” şi “*autorizaţie de funcţionare*” se exclud;

noţiunea “*unitate comercială*” se completează în final cu textul “Unitatea comercială poate fi identificată prin adresă poştală individuală”;

după noţiunea “*unitate comercială*” se introduc următoarele noţiuni:

“*unitate de alimentaţie publică* – unitate comercială sau loc de vînzare unde se prestează servicii de pregătire, preparare, prezentare, comercializare şi servire a produselor alimentare, de deservire a ceremoniilor şi festivităţilor, precum şi activitate de agrement aferentă acestor servicii; serviciile menţionate pot fi desfăşurate în cadrul unităţii de alimentaţie publică sau în imediata apropiere a acesteia;

*loc de vînzare* – suprafaţă (spaţiu) în cadrul căreia are loc vînzarea bunurilor şi serviciilor prin intermediul:

a) unităţilor mobile;

b) construcţiilor şi elementelor de construcţii amplasate provizoriu în cadrul iarmaroacelor, tîrgurilor, manifestaţiilor festive şi/sau culturale.

Locul pentru vînzare, de regulă, nu poate fi identificat prin adresă poştală individuală;

*unităţi mobile –* chioşcuri, gherete, terminale de autoservire, automate de joc, rulote, standuri, tarabe, tejghele, tonete, cărucioare, frigidere, autovehicole şi autoremorci;

*comerţ ambulant* – activitate de comerţ desfăşurată în perimetrul terenurilor de uz public, implicit trotuare şi străzi, cu sau fără utilizarea unităţii mobile;”.

1. La articolul 4:

literele a) şi c) se exclud;

cuvintele “informaţional al comerţului” se substituie cu cuvintele “Informaţional “e-Acte Locale” ”

1. Articolul 5 se completează, corespunzător, cu alineatele (11) şi (4) cu următorul cuprins:

“(11) Regulile de desfăşurare a activităţii de comerţ, inclusiv cele sanitare, sanitar-veterinare, privind siguranţa alimentelor şi de protecţie a drepturilor consumatorilor, se aprobă de Guvern.”;

“(4) Organele de control elaborează, emit şi actualizează periodic ghiduri informative care să conţină, într-un limbaj accesibil, cerinţele pe care trebuie să le îndeplinească comercianţii la desfăşurarea activităţii de comerţ. Organele de control asigură publicarea ghidurilor pe paginile web proprii şi accesul publicului larg.”

1. Articolul 6:

alineatul (1):

litera e), cuvintele “eliberarea autorizaţiilor de funcţionare” se substituie cu cuvintele “verificarea datelor indicate în notificările depuse de comercianţi”;

litera f) se exclude;

litera g) va avea următorul cuprins:

“g) efectuează clasificarea unităţilor comerciale pe tipuri, conform Nomenclatorului aprobat de Guvern şi în baza datelor prezentate în notificare conform art.14 alin.(2) lit.e)”;

litera l) şi m) va avea următorul cuprins:

“l) efectuează controlul în domeniul activităţii de comerţ în conformitate cu art.22 alin.(3);

m) suspendă desfăşurarea activităţii de comerţ, conform art.174”;

litera n) se exclude;

se completează cu litera p) cu următorul cuprins:

“p) aprobă, în cadrul documentaţiei de urbanism şi amenajare a teritoriului, interdicţii şi cerinţe privind desfăşurarea activităţii de comerţ în localitatea respectivă, conform cerinţelor din alin.(5)”;

se completează cu alineatele (5) şi (6) cu următorul cuprins:

“(5) În cadrul documentaţiei de urbanism şi amenajare a teritoriului, autoritatea administraţiei publice locale este în drept să stabilească interdicţii şi cerinţe privind desfăşurarea activităţii de comerţ în localitatea respectivă în următoarele privinţe:

a) interdicţia de a desfăşura activităţi de comerţ sau anumite forme ale activităţii de comerţ în anumite zone sau străzi ori în intervalul anumitor zile sau ore;

b) modul de desfăşurare a activităţilor de comerţ în apropierea edificiilor autorităţilor publice, instituţiilor de învăţămînt, instituţiilor medicale, lăcaşurilor de cult, monumentelor, lucrărilor de artă, edificiilor cu valoare arhitecturală, istorică sau arheologică, zonelor istorice, precum şi în locurile (destinaţiile) de interes turistic;

c) distribuirea activităţilor de comerţ între zona centrală şi zonele periferice ale localităţii, precum şi între zonele aglomerate şi cele neaglomerate,

d) raza în care este interzisă comercializarea producţiei alcoolice în preajma instituţiilor de învăţămînt, instituţiilor medicale şi lăcaşurilor de cult.

(6) Cerinţele stabilite de alin.(5) se aprobă prin decizia consiliului local.”

1. Articolul 7:

din titlul articolului se exclud cuvintele “şi principiile generale”;

“alineatul (2) va avea următorul cuprins:

“(2) Nomenclatorul unităţilor comerciale (tipurile) se aprobă de Guvern.”

1. Articolele 8 şi 9 se exclud.
2. La articolul 10 alineatul (2), litera a) se exclude.
3. La articolul 11 alineatul (2), litera b) va avea următorul cuprins:

“autorizarea sanitară şi sanitar-veterinară a activităţii de comerţ în conformitate cu prezenta lege;”.

1. La articolul 12, alineatul (3) va avea următorul cuprins:

“(3) Comercianţii care administrează activitatea pieţei sînt obligaţi să aprobe regulamentul pieţei, în conformitate cu regulamentul-tip aprobat de Guvern.”

1. La articolul 13:

alineatul (1), cuvintele “autorizate în condiţiile legii, care au drept obiect de activitate comercializarea de produse şi/sau servicii” se substituie cu cuvintele “pot fi desfăşurate doar în conformitate cu cerinţele prezentei Legi”;

alineatele (2) şi (3) se exclud;

alineatul (4) va avea următorul cuprins:

“(4) Comerciantul care desfăşoară activităţile din anexele nr.3-5 este obligat să angajeze persoane care corespund cerinţelor de pregătire profesională şi sănătate a angajaţilor conform art.214.”;

alineatul (6):

litera a) se completează în final cu cuvintele “în cazul stabilit de alin.(4)”;

litera c) va avea următorul cuprins:

“c) să notifice autoritatea administraţiei publice locale conform prezentei Legi”.

1. Articolele 14-17 vor avea următorul cuprins:

“**Articolul 14.** Notificarea privind iniţierea activităţii de comerţ

(1) Activitatea de comerţ se desfăşoară după notificarea autorităţii administraţiei publice locale de nivelul întîi sau a municipiului Chişinău în a cărei rază teritorială urmează să-şi desfăşoare activitatea comerciantul respective, privind iniţierea activităţii de comerţ.

(2) Notificarea privind iniţierea activităţii de comerţ va corespunde modelului stabilit de anexa nr.2 la prezenta lege şi va conţine următoarele date:

a) denumirea/numele, sediul/domiciliul, IDNO/IDNP şi datele de contact ale comerciantului;

b) denumirea şi codul activităţii de comerţ conform CAEM rev.2, cu menţiunea dacă se va comercializa producţie alcoolică, bere şi/sau articole din tutun;

c) orarul de funcţionare, cu indicarea zilelor şi orelor de funcţionare;

d) denumirea şi adresa unităţii comerciale sau locului pentru vînzare;

e) tipul unităţii comerciale, conform nomenclatorului-tip aprobat de Guvern;

g) suprafaţa comercială (m2);

h) declaraţia pe proprie răspundere a comerciantului privind respectarea legislaţiei;

i) capacitatea unităţii comerciale (numărul de locuri/persoane) – în cazul unităţii de alimentaţie publică;

f) tipul şi suprafaţa comercială (lungimea, lăţimea, înălţimea) a unităţii mobile – în cazul desfăşurării activităţii de comerţ prin intermediul unităţii mobile.

(3) La notificarea privind iniţierea activităţii de comerţ se anexează următoarele acte, în următoarele cazuri:

a) actul care confirmă împuternicirile reprezentantului – în cazul în care cererea este depusă prin intermediul unui reprezentant;

b) acordul vecinilor – în cazurile stabilite de art.217;

d) regulamentul pieţei şi procesul-verbal de recepţie, adoptate de comerciant – în cazul pieţelor.

(4) Suplimentar actelor stabilite de alin.(3), la notificare se anexează copia actului care oferă dreptul de folosinţă a terenului pe care este amplasată unitatea comercială (decizia privind atribuirea terenului pentru construcţia şi amenajarea pieţei, titlul de autentificare a dreptului deţinătorului de teren, contractul de locaţiune/comodat sau, după caz, un alt act), în cazul :

a) pieţelor;

b) unităţii de comerţ cu o suprafaţă comercială mai mare de 12 m2, amplasată nemijlocit pe terenuri proprietate publică;

c) teraselor de vară.

(5) Datele incluse de comerciant în notificarea privind iniţierea activităţii de comerţ trebuie să corespundă cerinţelor stabilite de prezenta lege şi documentaţia de urbanism şi amenajare a teritoriului, aprobată de autorităţile administraţiei publice locale conform art.6 alin.(5).

(6) Notificarea privind iniţierea activităţii de comerţ se depune de comerciant în mod separat pentru fiecare unitate unitate comercială şi/sau loc de vînzare.

(7) Comerciantul este obligat să depună notificare privind iniţierea activităţii de comerţ cu cel puţin 15 zile lucrătoare pînă la iniţierea activităţii, în cazul în care desfăşoară activităţile prevăzute în anexele nr.3-5, precum şi în cazul desfăşurarea activităţii de comerţ prin intermediul unităţii mobile.

(8) Notificările pot fi depuse de comerciant la birourile (oficiile) specializate ale autorităţii administraţiei publice locale sau on-line prin intermediul Sistemul Informaţional “e-Acte Locale”.

(9) Notificările şi actele anexate, depuse de comerciant la birourile (oficiile) specializate ale autorităţii administraţiei publice locale, se prezintă de comerciant în original sau copii şi se păstrează în arhiva autorităţii administraţiei publice locale.

**Articolul 15.** Exceptarea notificării

(1) Sînt exceptate de obligaţia notificării privind iniţierea activităţii de comerţ unităţile comerciale care au ca obiect de activitate:

a) vînzarea produselor medicamentoase şi a dispozitivelor medicale;

b) vînzarea carburanţilor pentru autovehicule;

c) vînzarea, în locurile de producţie, a bunurilor din producţia proprie a meşteşugarilor individuali;

d) vînzarea obiectelor dreptului de autor şi drepturilor conexe de către titularii acestora persoane fizice, precum şi a drepturilor de proprietate intelectuală ce rezultă din activitatea de inventator;

e) vînzarea tipăriturilor, pliantelor, broşurilor, albumelor realizate în scopul prezentării patrimoniului cultural deţinut de muzee, centre de cultură, teatre, alte instituţii similare, comercializarea prin fondul propriu sau cu prilejul unor manifestări cultural artistice organizate de instituţiile culturale a bunurilor culturale cu caracter patrimonial specific activităţii culturale;

f) vînzarea produselor către vizitatori în cadrul manifestărilor expoziţionale, cu condiţia că acestea sînt obiectul acestor manifestări;

g) vînzarea produselor confiscate şi valorificate conform legislaţiei în vigoare;

h) vînzarea pachetelor turistice;

i) desfăşurarea activităţilor de leasing;

j) înstrăinarea primară a produselor de către producător, dacă înstrăinarea nu este desfăşurată prin unităţi de comerţ;

k) orice alte activităţi care nu sînt prevăzute în Anexa nr.1.

(2) Unităţile comerciale stabilite de alin.(1) sînt obligate să depună notificarea privind iniţierea activităţii de comerţ, dacă, suplimentar bunurilor şi/sau serviciilor prevăzute de alin.(1), comercializează alte bunuri sau servicii, care necesită a fi notificate.

**Articolul 16.** Recepţionarea notificării

(1) La recepţionarea notificării privind iniţierea activităţii de comerţ, autoritatea administraţiei publice locale este obligată să elibereze comerciantului o înştiinţare de recepţionare, în formă scrisă, cu indicarea următoarelor date:

a) data şi ora recepţionării cererii;

b) numărul de ordine a cererii, acordat de autoritatea administraţiei publice locale;

c) numele, prenumele şi funcţia persoanei responsabile a autorităţii administraţiei publice locale care a recepţionat cererea.

(2) Autoritatea administraţiei publice locale refuză recepţionarea notificării privind iniţierea activităţii de comerţ, în momentul depunerii acesteia, doar în următoarele cazuri:

a) notificarea nu conţine datele stabilite de art.14 alin.(2);

b) la notificare nu sînt anexate actele stabilite, după caz, de art.14 alin.(3) şi/sau (4);

c) notificarea nu este semnată de persoana care deţine împuternicirile necesare.

(3) În cazul refuzului de recepţionare a notificării, conform alin.(2), autoritatea administraţiei publice locale este obligată să elibereze comerciantului o înştiinţare privind refuzul de recepţionare a notificării, în formă scrisă, cu indicarea următoarelor date:

a) motivele refuzului de primire a cererii;

b) numele, prenumele şi funcţia persoanei responsabile a autorităţii administraţiei publice locale care a remis refuzul.

**Articolul 17.** Verificarea corectitudinii datelor şi respectării cerinţelor de desfăşurare a activităţilor de comerţ

(1) Autoritatea administraţiei publice locale verifică datele indicate în notificarea privind iniţierea activităţii de comerţ în termen de cel mult 15 zile lucrătoare de la data recepţionării notificării.

(2) Autoritatea administraţiei publice locale examinează datele din notificare şi actele depuse de comerciant potrivit principiului ghişeului unic, în următoarele privinţe:

a) corectitudinea datelor privind denumirea/numele, sediul/domiciliul, administratorul comerciantului şi IDNO/IDNP se verifică prin accesarea datelor din Registrul de stat al unităţilor de drept şi, după caz, din Registrul de stat al populaţiei sau alte registre de stat – la necesitate, conform deciziei autorităţii administraţiei publice locale;

b) corectitudinea datelor privind adresa unităţii comerciale sau locul pentru vînzare se verifică prin accesarea datelor din resursele informaţionale deţinute de Î.S. “Cadastru” – la necesitate, conform deciziei autorităţii administraţiei publice locale;

c) corectitudinea datelor privind numele/denumirea proprietarilor aflaţi în vecinătatea unităţii comerciale se verifică prin accesarea datelor din resursele informaţionale deţinute de Î.S. “Cadastru” – în cazurile în care comerciantul este obligat să depună acordul vecinilor conform art.217;

d) respectarea cerinţelor în domeniul urbanismului, amenajării teritoriului şi contrucţiilor prin accesarea datelor şi interacţiunea cu subdiviziunile responsabile ale autorităţii administraţiei publice locale – în toate cazurile;

(3) Verificarea cerinţelor privind respectarea legislaţiei în domeniul siguranţei alimentelor se efectuează în cazul în care comerciantul desfăşoară activităţile stabilite în anexele nr.3 şi 4, conform art.171;

(4) Verificarea cerinţelor privind respectarea legislaţiei în domeniul sanitar se efectuează în cazul în care comerciantul desfăşoară activităţile stabilite în anexa nr.5, conform art.172”;

1. După articolul 17, se completează cu articolele 171-178, cu următorul cuprins:

“**Articolul 171.** Respectarea legislaţiei în domeniul siguranţei alimentelor

(1) În cazul în care comerciantul desfăşoară activităţile stabilite în anexele nr.3 şi 4, autoritatea administraţiei publice locale remite notificarea depusă de comerciant către Agenţia Naţională pentru Siguranţa Alimentelor, la data recepţionării notificării.

(2) În termen de cel mult 15 zile lucrătoare de la data notificării, Agenţia Naţională pentru Siguranţa Alimentelor emite comerciantului autorizaţia sanitar-veterinară de funcţionare sau refuzul de emitere a autorizaţiei sanitar-veterinară în cauză, conform alin.(3).

(3) Agenţia Naţională pentru Siguranţa Alimentelor emite autorizaţia sanitar-veterinară de funcţionare:

a) ca urmare a efectuării controlului privind respectarea legislaţiei în domeniul siguranţei alimentelor de către comerciant – în cazul în care comerciantul desfăşoară activităţile stabilite în anexa nr.3;

b) în temeiul declaraţiei pe propria răspundere a comerciantului, fără efectuarea controlului privind respectarea legislaţiei în domeniul siguranţei alimentelor de către comerciant – în cazul în care comerciantul desfăşoară activităţile stabilite în anexa nr.4.

(4) Nu este necesară emiterea unei noi autorizaţii sanitar-veterinare de funcţionare conform alin.(3) în cazul în care unitatea respectivă dispune de autorizaţia sanitar-veterinară de funcţionare, emisă de Agenţia Naţională pentru Siguranţa Alimentelor pînă la notificare.

(5) Agenţia Naţională pentru Siguranţa Alimentelor informează autoritatea administraţiei publice locale privind autorizaţia sanitar-veterinară de funcţionare sau refuzul de eliberare a acesteia în privinţa comercianţilor care au depus notificări.

**Articolul 172.** Respectarea legislaţiei în domeniul sanitar

(1) În cazul în care comerciantul desfăşoară activităţile stabilite în anexa nr.5, autoritatea administraţiei publice locale remite notificarea depusă de comerciant către Centrul Naţional de Sănătate Publică sau centrele teritoriale de sănătate publică, conform competenţei teritoriale a acestora, la data recepţionării notificării.

(2) În termen de cel mult 15 zile lucrătoare de la data notificării, Centrul Naţional de Sănătate Publică sau, după caz, centrele teritoriale de sănătate publică efectuează controlul respectării de către comerciant a legislaţiei în domeniul sanitar şi emite comerciantului autorizaţia sanitară de funcţionare.

(3) Nu este necesară emiterea unei noi autorizaţii sanitare de funcţionare conform alin.(3) în cazul în care unitatea respectivă dispune de autorizaţia sanitară emisă de Agenţia Naţională pentru Siguranţa Alimentelor Centrul Naţional de Sănătate Publică sau, după caz, centrele teritoriale de sănătate publică pînă la notificare.

(3) Centrul Naţional de Sănătate Publică sau, după caz, centrele teritoriale de sănătate publică informează autoritatea administraţiei publice locale privind autorizaţia sanitară de funcţionare sau refuzul de eliberare a acesteia în privinţa comercianţilor care au depus notificări de iniţiere a activităţii de comerţ.

**Articolul 173.** Durata desfăşurării activităţii de comerţ

(1) Cu excepţia activităţilor prevăzute în anexele nr.3-5, comercianţii desfăşoară activităţile de comerţ din momentul depunerii notificării pentru unităţile comerciale şi pînă la suspendarea activităţii de comerţ, efectuată în temeiul:

a) cererii autorităţilor competente, conform art.174;

b) notificării de suspendare a activităţii de comerţ, conform art.175.

(2) Activităţile de comerţ prevăzute în anexele nr.3-5 şi activităţile desfăşurate prin intermediul unităţilor mobile pot fi iniţiate după expirarea a 15 zile lucrătoare din momentul depunerii notificării pentru unităţile comerciale şi durează pînă la suspendarea activităţii de comerţ, conform alin.(1) lit.a) şi b).

(3) Activităţile de comerţ în cadrul tîrgurilor, iarmaroacelor, manifestărilor culturale şi altor evenimente similare pot fi desfăşurate doar pe durata acestor evenimente.

**Articolul 174.** Suspendarea activităţii de comerţ

(1) Activitatea de comerţ se suspendă în temeiul deciziei instanţei de judecată, la cererea:

a) organului de control, conform competenţelor stabilite de Legea nr.131 din 8 iunie 2012 privind controlul de stat asupra activităţii de întreprinzător – în cazul în care, în cadrul controalelor efectuate de organul respectiv, se stabileşte că comerciantul a admis, pentru a 3-a dată consecutiv, una sau mai multe încălcări, care au fost comise şi constatate anterior, şi care nu au fost înlăturate de comerciant;

b) autorităţii publice locale – în cazurile stabilite de alin.(2);

c) persoanelor fizice şi juridice, altele decît cele menţionate în lit.a)-e), în condiţiile stabilite de alin.(3).

(2) Autoritatea administraţiei publice locale este în drept să ceară instanţei de judecată suspendarea activităţii de comerţ, în următoarele cazuri:

a) desfăşurarea unei anumite forme a activităţii de comerţ şi/sau vînzarea anumitor bunuri sau servicii sînt interzise de actele legislative în vigoare;

b) desfăşurarea activităţii de comerţ şi/sau vînzarea anumitor bunuri şi/sau servicii sînt interzise de documentaţia de urbanism şi amenajare a teritoriului a localităţii în cauză, în condiţiile stabilite de art.6 alin.(5);

c) datele indicate în notificarea privind iniţierea activităţii de comerţ sînt eronate şi nu corespund datelor indicate în resursele informaţionale de stat;

d) desfăşurarea activităţii de comerţ în cadrul unităţii comerciale contravine deciziilor autorităţii administraţiei publice locale privind restricţiile la amplasarea unităţilor ce practică jocuri de noroc, emise în conformitate cu Legea nr.285-XIV din 18 februarie 1999 cu privire la jocurile de noroc – în cazul desfăşurării activităţii de comerţ legate de jocurile de noroc;

e) comercializarea tutunului, produselor de tutun şi/sau producţiei alcoolice în cazul în care contravine Legii nr.1100-XIV din 30 iunie 2000 cu privire la fabricarea şi circulaţia alcoolului etilic şi a producţiei alcoolice şi/sau Legii nr.278-XVI din 14 decembrie 2007 cu privire la tutun şi articolele din tutun;

f) notificarea şi sau actele depuse de comerciant conţin date eronate;

g) la notificarea depusă de comerciant nu sînt anexate actele stabilite, după caz, de art.14 alin.(3) şi/sau (4), sau actele anexate nu corespund cerinţelor legislaţiei;

h) comerciantul nu a achitat taxa pentru unităţile comerciale şi/sau de prestări servicii în conformitate cu legislaţia fiscală pentru o perioadă de 3 ani.

(3) Persoanele fizice şi juridice sînt în drept să ceară instanţei de judecată suspendarea activităţii de comerţ, în următoarele cazuri:

a) comerciantul încalcă interdicţiile privind desfăşurarea activităţii de comerţ în localitatea respectivă, stabilite de documentaţia de urbanism şi amenajare a teritoriului;

b) comerciantul încalcă orarul de funcţionare, indicat în notificare;

c) comerciantul încalcă limitele maxime admise ale nivelului zgomotului şi al vibraţiei, aprobate de Guvern;

d) comerciantul încalcă cerinţele prezente legi;

e) condiţiile de desfăşurare a activităţii de comerţ, indicate în notificare, nu corespund cerinţelor prevăzute de prezenta lege.”;

(4) În caz de pericol pentru viaţa sau sănătatea populaţiei, activitatea de comerţ se suspendă la data emiterii deciziei de suspendare de către:

a) Agenţia Naţională pentru Siguranţa Alimentelor – la încălcarea legislaţiei privind siguranţa alimentelor;

b) Centrul Naţional de Sănătate Publică – la încălcarea legislaţiei privind sănătatea publică;

d) Agenţia pentru Protecţia Consumatorilor – la comercializarea produselor falsificate (contrafăcute) şi/sau periculoase.

(5) Autoritatea care a emis decizia de suspendare conform alin.(4) este obligată să se adreseze instanţei de judecată în vederea menţinerii suspendării, în termen de cel mult 3 zile lucrătoare de la data emiterii deciziei. În caz de nerespectare a acestui termen, suspendarea se anulează.

(6) Instanţa de judecată şi autorităţile care emit decizii de suspendare a activităţii de întreprinzător sînt obligate să remită deciziile în cauză autorităţilor administraţiei publice locale.

(7) Autoritatea administraţiei publice locale suspendă din oficiu activitatea de comerţ în temeiul actului de constatare, întocmit la faţa locului de autoritatea administraţiei publice locale, privind stabilirea faptului de închidere a unităţii comerciale sau lichidare a comerciantului.

**Articolul 175.** Suspendarea activităţii de comerţ în temeiul notificării comerciantului

(1) Activitatea de comerţ se suspendă în temeiul notificării privind suspendarea activităţii de comerţ, începînd cu data depunerii notificării de către comerciant.

(2) De la data depunerii notificării privind suspendarea activităţii de comerţ, comerciantul:

1. nu este în drept să desfăşoare activităţi de comerţ în cadrul unităţii comerciale în cauză;
2. nu va achita taxa stabilită de art.177 alin.(2) pentru unitatea comercială în cauză.

**Articolul 176.** Modificarea datelor

(1) Comerciantul depune în adresa autorităţii administraţiei publice locale notificare de modificare a datelor în cazul schimbării datelor indicate în notificarea privind iniţierea activităţii de comerţ.

(2) Comerciantul va anexa la notificarea de modificare a datelor, după caz, actele necesare conform art.14 alin.(3) şi (4).

(3) Comerciantul este obligat să anexeze la notificare un nou acord al vecinilor, dacă, în cazul stabilit de art.217, comerciantul cere modificarea datelor referitoare la:

a) orarul de funcţionare a unităţii comerciale, cu stabilirea unei ore de deschidere mai devreme şi/sau unei ore de închidere mai tîrzii;

b) tipul unităţii comerciale;

c) capacitatea unităţii comerciale (numărul de locuri/persoane) – în cazul unităţii de alimentaţie publică.

**Articolul 177.** Taxe şi interdicţia stabilirii plăţilor suplimentare

(1) Pentru fiecare unitate comercială şi loc de vînzare, în cadrul cărora desfăşoară activitate de comerţ, comercianţii achită taxa pentru unităţile comerciale şi/sau de prestări servicii în conformitate cu legislaţia fiscală.

(2) Taxa pentru unităţile comerciale şi/sau de prestări servicii se achită de comerciant în modul stabilit de legislaţia fiscală, pe durata desfăşurării activităţii de comerţ conform art.173.

(3) Autoritatea administraţiei publice locale nu este în drept să stabilească şi să perceapă plăţi pentru recepţionarea notificărilor, modificarea datelor sau oricare alte plăţi ce ţin de desfăşurarea activităţii de comerţ.

**Articolul 178.** Sistemul Informaţional “e-Acte Locale”

(1) Evidenţa şi monitorizarea unităţilor de comerţ şi locurilor de vînzare, precum şi datelor adiacente acestora se efectuează prin intermediul Sistemul Informaţional “e-Acte Locale”, instituit şi administrat în modul stabilit de Guvern.

(2) Guvernul asigură şi oferă suportul necesar pentru conectarea autorităţilor administraţiei publice locale la Sistemul Informaţional “e-Acte Locale”, precum şi pentru interacţiunea acestuia cu alte resurse informaţionale de stat.

(3) Autorităţile administraţiei publice asigură introducerea şi actualizarea datelor privind unităţile de comerţ şi locurile de vînzare, inclusiv datele din notificările şi actele anexate, depuse de comerciant la birourile (oficiile) specializate ale autorităţii administraţiei publice locale, şi deciziile de suspendare a activităţii de comerţ emise de autorităţile competente.

(4) Accesul la informaţiile privind unităţile de comerţ şi locurile de vînzare din Sistemul Informaţional “e-Acte Locale” este garantat şi gratuit.”

1. Articolul 21:

alineatul (3) va avea următorul cuprins:

“(3) Comercianţii sînt obligaţi să asigure colectarea, transportarea şi depozitarea deşeurilor rezultate în cadrul activităţii de comerţ în conformitate cu legislaţia privind deşeurile de producţie şi menajere. Colectarea şi transportarea deşeurilor se efectuează:

a) de către comerciant, în cazul în care acesta deţine autorizaţie privind gestionarea deşeurilor; şi/sau

b) de către persoane juridice care deţin autorizaţie privind gestionarea deşeurilor şi care au încheiat contracte cu comerciantul.”;

se completează cu alineatul (4) cu următorul cuprins:

“(4) Amplasarea unităţilor comerciale în blocurile locative poate fi efectuată numai la parter, demisol/subsol şi doar în cazul în care aceste spaţii au destinaţie nelocativă”

1. Legea se completează cu articolele 212-217 cu următorul cuprins:

**“Articolul 212.** Orarul de funcţionare

(1) Comerciantul este obligat să desfăşoare activităţi de comerţ conform orarului de funcţionare indicat în notificarea de iniţiere a activităţii de comerţ.

(2) Orarul de funcţionare se stabileşte în conformitate cu prevederile prezentei legi, legislaţiei muncii şi documentaţiei de urbanism şi amenajare a teritoriului din localitatea în cauză.

(3) Este interzisă desfăşurarea activităţii de comerţ:

a) în blocuri locative între orele 22:00 şi 9:00;

b) în unităţi comerciale sau locuri pentru vînzare aflate la o distanţă mai mică de 50 metri de blocurile locative între orele 22:00 şi 9:00, în cazul în care limitele maxime admise ale nivelului zgomotului şi al vibraţiei, stabilite conform art. 216, sînt depăşite.

(4) Autoritatea administraţiei publice locale este în drept să modifice orarul de funcţionare al unităţii comerciale în temeiul petiţiilor repetate ale persoanelor fizice afectate sau demersului prezentat de subdiviziunile specializate şi/sau teritoriale ale Poliţiei sau, după caz, de Centrul Naţional de Sănătate Publică ori centrele teritoriale de sănătate publică.

(5) Comerciantul este în drept să contestare în instanţa de judecată deciziei autorităţii administraţiei publice locale prin care s-a modificat orarul de funcţionare al unităţii comerciale.

**Articolul 213.** Comerţul ambulant şi comerţul prin intermediul unităţii mobile

(1) Comercianţii sînt în drept să desfăşoare comerţ ambulant doar în cazul în care sînt întrunite cumulativ următoarele cerinţe:

a) desfăşurarea activităţii de comerţ ambulant nu este interzisă pe strada sau perimetrul străzii respective conform documentaţiei de urbanism şi amenajare a teritoriului din localitatea în cauză;

b) desfăşurarea activităţii de comerţ ambulant nu limitează utilizarea terenului de uz public conform destinaţiei acestuia.

(2) La desfăşurarea activităţii de comerţ prin intermediul unităţii mobile, autoritatea administraţiei publice locale va elabora şi va emite comerciantului, în termen de cel mult 15 zile lucrătoare de la data depunerii notificării de iniţiere a activităţii de comerţ de către comerciant, schema de amplasare a unităţii mobile utilizată de comerciant la desfăşurarea activităţii de comerţ ambulant.

(3) Autoritatea administraţiei publice locale este obligată să emită schema de amplasare pentru terminale de autoservire în cazul comerţului ambulant, în cazul amplasării acestora în spaţii publice.

(4) Comerciantul este obligat să plaseze unitatea mobilă în modul stabilit de schema de amplasare, în cazul amplasării acestora în spaţii publice.

(5) Comerciantul depune notificare pentru fiecare terminal de autoservire, în cazul în care acestea sînt amplasate în locuri diferite.

(6) Comerciantul depune o singură notificare pentru terminale de autoservire amplasate alăturat sau în aceeaşi încăpere. În cazul amplasării terminale de autoservire în spaţii publice, schema de amplasare eliberată de autoritatea administraţiei publice locale va stabili modul de amplasare a fiecărui terminal de autoservire.

**Articolul 214.** Cerinţe de pregătire profesională şi sănătate

(1) Persoanele implicate nemijlocit în activităţi de preparare, prelucrare, comercializare şi/sau păstrare a alimentelor, produselor alimentare şi/sau băuturilor pentru consum în cadrul unităţilor comerciale sînt obligate să aibă pregătire profesională în domeniul comerţului, alimentaţiei publice şi/sau igienic.

(2) Persoanele implicate nemijlocit în activităţi de întreţinere corporală, coafură şi/sau alte activităţi de înfrumuseţare sînt obligate să dispună de pregătire profesională în activităţi de întreţinere corporală şi/sau în domeniul igienic.

(3) Se consideră că persoanele menţionate în alin.(1) şi (2) au pregătirea profesională necesară în cazul în care corespund cel puţin uneia dintre următoarele condiţii:

a) au absolvit studii de învăţămînt superior sau profesional tehnic postsecundar, după caz, în domeniul comerţului, alimentaţiei publice, activităţilor de întreţinere corporală, coafură şi/sau alte activităţi de înfrumuseţare sau în domeniul igienic;

b) au absolvit cursuri de instruire specializată, după caz, în domeniul alimentaţiei publice, activităţilor de întreţinere corporală, coafură şi/sau alte activităţi de înfrumuseţare sau în domeniul igienic, desfăşurate de entităţile menţionate în art.13 alin.(5).

(4) În cadrul unităţilor comerciale ce desfăşoară activităţile stipulate în anexele nr.3-5 vor fi angajate doar persoane ce dispun de certificate medicale privind starea sănătăţii, eliberate de instituţiile medico-sanitare de stat sau private.

(5) Persoanele angajate în unităţile comerciale ce desfăşoară activităţile stabilite în anexele nr.3-5 vor fi supuse examenului medical privind starea sănătăţii de către instituţiile medico-sanitare de stat sau private, conform periodicităţii stabilite prin hotărîre de Guvern.

(6) Se interzice organelor de control sau altor autorităţi ale administraţiei publice centrale sau locale să aprobe acte normative privind obligarea comercianţilor de a frecventa cursuri de instruire sau pregătire şi perfecţionare profesională.

**Articolul 215.** Activitatea de comerţ în cadrul tîrgurilor, iarmaroacelor, manifestărilor culturale şi altor evenimente similare

(1) Activitatea de comerţ în cadrul tîrgurilor, iarmaroacelor, manifestărilor culturale şi altor evenimente similare se desfăşoară de comerciant în temeiul notificării de iniţiere a activităţii de comerţ.

(2) Prin dispoziţia primarului/viceprimarului, autorităţile administraţiei publice locale sînt în drept să permită desfăşurarea activităţilor de comerţ în cadrul tîrgurilor, iarmaroacelor, manifestărilor culturale şi altor evenimente similare fără depunerea notificării.

**Articolul 216.** Protecţia populaţiei contra zgomotului şi vibraţiei la desfăşurarea activităţii de comerţ

(1) Comercianţii sînt obligaţi să respecte limitele maxime admise ale nivelului zgomotului şi al vibraţiei, aprobate de Guvern la propunerea Ministerului Sănătăţii şi Ministerul Mediului.

(2) Guvernul aprobă, la propunerea Ministerului Sănătăţii, normative privind limitele maxime admise ale nivelului zgomotului şi al vibraţiei:

a) pe timp de zi şi noapte;

b) la desfăşurarea activităţii de comerţ în case/blocuri locative şi instituţii medicale;

c) de către unităţile comerciale care utilizează deservirea muzicală (discobaruri, săli de festivităţi şi alte unităţi similare);

d) în cadrul manifestărilor culturale şi altor evenimente similare desfăşurate în spaţii publice.

(3) Se interzice amplasarea unităţilor comerciale care utilizează deservirea muzicală (discobaruri, săli de festivităţi şi alte unităţi similare) în blocuri locative, instituţii de învăţămînt, instituţii medicale sau lăcaşuri de cult, precum şi în raza a 50 metri de la acestea.

(4) Unităţile comerciale care utilizează deservirea muzicală (discobaruri, săli de festivităţi şi alte unităţi similare) sînt obligate să întreprindă măsurile necesare în vederea respectării limitelor maxime admise ale nivelul zgomotului şi al vibraţiei, pentru a nu crea disconfort locatarilor din zona sau localitatea în care sînt amplasate.

(5) Măsurarea nivelului zgomotului şi al vibraţiei este efectuat, la cererea instanţei de judecată sau a persoanei fizice sau juridice interesate, de către:

a) Centrul Naţional de Sănătate Publică şi centrele teritoriale de sănătate publică;

b) subdiviziunile abilitate ale autorităţii administraţiei publice locale;

c) laboratoare şi instituţii acreditate în conformitate cu legislaţia;

d) executorul judecătoresc, conform art.25 din Codul de executare a Republicii Moldova.

**Articolul 217.** Acordul vecinilor

(1) La amplasarea unităţii de comerţ în blocuri locative, comerciantul este obligat să obţină acordul vecinilor în condiţiile stabilite de alin.(2). Acordul vecinilor nu este necesar în cazul în care, conform documentaţiei de dare în exploatare şi destinaţiei iniţiale a blocului locativ, încăperea în care este amplasată unitatea comercială are destinaţie comercială, industrială sau orice altă destinaţie ne-locativă.

(2) Acordul vecinilor se obţine de la proprietarii bunurilor imobile care corespund cel puţin uneia dintre următoarele condiţii:

a) au perete comun cu unitatea comercială;

b) se află la primele 2 etaje locative deasupra unităţii comerciale, pe perimetrul acesteia;

c) se află la primele 2 etaje locative sub unitatea comercială, pe perimetrul acesteia;

d) se află la acelaşi nivel şi aceeaşi scară cu unitatea comercială.

(3) Acordul vecinilor va conţine următoarele date:

a) denumirea/numele şi IDNO/IDNP ale comerciantului;

b) adresa unităţii comerciale;

c) denumirea şi tipul unităţii comerciale;

d) orarul de funcţionare, cu indicarea zilelor şi orelor de funcţionare.

(4) Acordul vecinilor este semnat de proprietarul bunului imobil sau de reprezentantul acestuia. Acordul vecinilor poate fi perfectat în cadrul unui singur document sau în documente separate pentru una sau mai multe persoane.

(5) Proprietarii bunurilor imobile menţionaţi în alin.(2) nu au dreptul să condiţioneze darea acordului sau să primească pentru darea acordului bani, bunuri, lucrări, servicii sau alte beneficii.”

1. Articolul 22 va avea următorul cuprins:

**“Articolul 22.** Controlul activităţii de comerţ

(1) Controlul activităţii de comerţ se efectuează de organele de control stabilite de Legea nr.131 din 8 iunie 2012 privind controlul de stat asupra activităţii de întreprinzător.

(2) Controlul fiscal al activităţii de comerţ se efectuează în conformitate cu Codul fiscal.

(3) Autoritatea administraţiei publice locale efectuează controale pentru verificarea corespunderii unităţii comerciale cu datele indicate în notificările depuse de comerciant.”

1. Articolul 23 se exclude.
2. La articolul 25, alineatul (3) se exclude.
3. Anexa la lege devine anexa nr.1 şi va avea următorul cuprins:

“Anexa nr.1

**LISTA**

**activităţilor de comerţ cu produse alimentare, nealimentare**

**şi de prestări servicii conform Clasificatorului Activităţilor**

**din Economia Moldovei (CAEM rev.2)**

|  |  |  |  |  |
| --- | --- | --- | --- | --- |
| **Secţiu-nea** | **Diviziunea** | **Grupa** | **Clasa** | **Denumirea activităţii** |
| **G** |  |  |  | **COMERŢ CU RIDICATA ŞI CU AMĂNUNTUL; ÎNTREŢINEREA ŞI REPARAREA AUTOVEHICULELOR ŞI A MOTOCICLETELOR** |
|  | **45** |  |  | **Comerţ cu ridicata şi cu amănuntul; întreţinerea şi repararea autovehiculelor şi a motocicletelor** |
|  |  | **45.1** |  | **Comerţ cu autovehicule** |
|  |  |  | 45.11 | Comerţ cu autoturisme şi autovehicule uşoare (sub 3,5 tone) |
|  |  |  | 45.19 | Comerţ cu alte autovehicule |
|  |  |  |  |  |
|  |  | **45.2** |  | **Întreţinerea şi repararea autovehiculelor** |
|  |  |  | 45.20 | Întreţinerea şi repararea autovehiculelor |
|  |  |  |  |  |
|  |  | **45.3** |  | **Comerţ cu piese şi accesorii pentru autovehicule** |
|  |  |  | 45.31 | Comerţ cu ridicata de piese şi accesorii pentru autovehicule |
|  |  |  | 45.32 | Comerţ cu amănuntul de piese şi accesorii pentru autovehicule |
|  |  |  |  |  |
|  |  | **45.4** |  | **Comerţ cu motociclete, piese şi accesorii aferente; întreţinerea şi repararea motocicletelor** |
|  |  |  | 45.40 | Comerţ cu motociclete, piese şi accesorii aferente; întreţinerea şi repararea motocicletelor |
|  |  |  |  |  |
|  | **46** |  |  | **Comerţ cu ridicata, cu excepţia comerţului cu autovehicule şi motociclete** |
|  |  |  |  |  |
|  |  | **46.1** |  | **Activităţi de intermediere în comerţul cu ridicata** |
|  |  |  | 46.11 | Intermedieri în comerţul cu materii prime agricole, animale vii, materii prime textile şi cu semifabricate |
|  |  |  | 46.12 | Intermedieri în comerţul cu combustibili, minereuri, metale şi produse chimice pentru industrie |
|  |  |  | 46.13 | Intermedieri în comerţul cu material lemnos şi materiale de construcţii |
|  |  |  | 46.14 | Intermedieri în comerţul cu maşini, echipamente industriale, nave şi avioane |
|  |  |  | 46.15 | Intermedieri în comerţul cu mobilă, articole de menaj şi de fierărie |
|  |  |  | 46.16 | Intermedieri în comerţul cu textile, confecţii din blană, încălţăminte şi articole din piele |
|  |  |  | 46.17 | Intermedieri în comerţul cu produse alimentare, inclusiv băuturi, şi tutun |
|  |  |  | 46.18 | Intermedieri în comerţul specializat în vînzarea produselor cu caracter specific, n.c.a. |
|  |  |  | 46.19 | Intermedieri în comerţul cu produse diverse |
|  |  |  |  |  |
|  |  | **46.2** |  | **Comerţ cu ridicata al produselor agricole brute şi al animalelor vii** |
|  |  |  | 46.21 | Comerţ cu ridicata al cerealelor, seminţelor, furajelor şi tutunului neprelucrat |
|  |  |  | 46.22 | Comerţ cu ridicata al florilor şi al plantelor |
|  |  |  | 46.23 | Comerţ cu ridicata al animalelor vii |
|  |  |  | 46.24 | Comerţ cu ridicata al blănurilor, pieilor brute şi al pieilor prelucrate |
|  |  |  |  |  |
|  |  | **46.3** |  | **Comerţ cu ridicata al produselor alimentare, al băuturilor şi al tutunului** |
|  |  |  | 46.31 | Comerţ cu ridicata al fructelor şi legumelor |
|  |  |  | 46.32 | Comerţ cu ridicata al cărnii şi produselor din carne |
|  |  |  | 46.33 | Comerţ cu ridicata al produselor lactate, ouălor, uleiurilor şi grăsimilor comestibile |
|  |  |  | 46.34 | Comerţ cu ridicata al băuturilor |
|  |  |  | 46.35 | Comerţ cu ridicata al produselor din tutun |
|  |  |  | 46.36 | Comerţ cu ridicata al zahărului, ciocolatei şi produselor zaharoase |
|  |  |  | 46.37 | Comerţ cu ridicata cu cafea, ceai, cacao şi condimente |
|  |  |  | 46.38 | Comerţ cu ridicata specializat al altor alimente, inclusiv peşte, crustacee şi moluşte |
|  |  |  | 46.39 | Comerţ cu ridicata nespecializat de produse alimentare, băuturi şi tutun |
|  |  |  |  |  |
|  |  | **46.4** |  | **Comerţ cu ridicata al bunurilor de consum** |
|  |  |  | 46.41 | Comerţ cu ridicata al produselor textile |
|  |  |  | 46.42 | Comerţ cu ridicata al îmbrăcămintei şi încălţămintei |
|  |  |  | 46.43 | Comerţ cu ridicata al aparatelor electrice de uz gospodăresc, al aparatelor de radio şi televizoarelor |
|  |  |  | 46.44 | Comerţ cu ridicata al produselor din ceramică, sticlărie şi al produselor de întreţinere |
|  |  |  | 46.45 | Comerţ cu ridicata al produselor cosmetice şi de parfumerie |
|  |  |  | 46.46 | Comerţ cu ridicata al produselor farmaceutice |
|  |  |  | 46.47 | Comerţ cu ridicata al mobilei, covoarelor şi a articolelor de iluminat |
|  |  |  | 46.48 | Comerţ cu ridicata al ceasurilor şi bijuteriilor |
|  |  |  | 46.49 | Comerţ cu ridicata al altor bunuri de uz gospodăresc |
|  |  |  |  |  |
|  |  | **46.6** |  | **Comerţ cu ridicata al altor maşini, echipamente şi furnituri** |
|  |  |  | 46.61 | Comerţ cu ridicata al maşinilor agricole, echipamentelor şi furniturilor |
|  |  |  | 46.62 | Comerţ cu ridicata al maşinilor-unelte |
|  |  |  | 46.63 | Comerţ cu ridicata al maşinilor pentru industria minieră şi construcţii |
|  |  |  | 46.64 | Comerţ cu ridicata al maşinilor pentru industria textilă şi al maşinilor de cusut şi de tricotat |
|  |  |  | 46.65 | Comerţ cu ridicata al mobilei de birou |
|  |  |  | 46.66 | Comerţ cu ridicata al altor maşini şi echipamente de birou |
|  |  |  | 46.69 | Comerţ cu ridicata al altor maşini şi echipamente |
|  |  |  |  |  |
|  |  | **46.7** |  | **Comerţ cu ridicata specializat al altor produse** |
|  |  |  | 46.71 | Comerţ cu ridicata al combustibililor solizi, lichizi şi gazoşi şi al produselor derivate |
|  |  |  | 46.72 | Comerţ cu ridicata al metalelor şi minereurilor metalice |
|  |  |  | 46.73 | Comerţ cu ridicata al materialului lemnos şi al materialelor de construcţie şi echipamentelor sanitare |
|  |  |  | 46.74 | Comerţ cu ridicata al echipamentelor şi furniturilor de fierărie pentru instalaţii sanitare şi de încălzire |
|  |  |  | 46.75 | Comerţ cu ridicata al produselor chimice |
|  |  |  | 46.76 | Comerţ cu ridicata al altor produse intermediare |
|  |  |  | 46.77 | Comerţ cu ridicata al deşeurilor şi resturilor |
|  |  |  |  |  |
|  |  | **46.9** |  | **Comerţ cu ridicata nespecializat** |
|  |  |  | 46.90 | Comerţ cu ridicata nespecializat |
|  |  |  |  |  |
|  | **47** |  |  | **Comerţ cu amănuntul, cu excepţia autovehiculelor şi motocicletelor** |
|  |  |  |  |  |
|  |  | **47.1** |  | **Comerţ cu amănuntul în magazine nespecializate** |
|  |  |  | 47.11 | Comerţ cu amănuntul în magazine nespecializate, cu vînzare predominantă de produse alimentare, băuturi şi tutun |
|  |  |  | 47.19 | Comerţ cu amănuntul în magazine nespecializate, cu vînzare predominantă de produse nealimentare |
|  |  |  |  |  |
|  |  | **47.2** |  | **Comerţ cu amănuntul al produselor alimentare, băuturilor şi al produselor din tutun, în magazine specializate** |
|  |  |  | 47.21 | Comerţ cu amănuntul al fructelor şi legumelor proaspete, în magazine specializate |
|  |  |  | 47.22 | Comerţ cu amănuntul al cărnii şi al produselor din carne, în magazine specializate |
|  |  |  | 47.23 | Comerţ cu amănuntul al peştelui, crustaceelor şi moluştelor, în magazine specializate |
|  |  |  | 47.24 | Comerţ cu amănuntul al pîinii, produselor de patiserie şi produselor zaharoase, în magazine specializate |
|  |  |  | 47.25 | Comerţ cu amănuntul al băuturilor, în magazine specializate |
|  |  |  | 47.26 | Comerţ cu amănuntul al produselor din tutun, în magazine specializate |
|  |  |  | 47.29 | Comerţ cu amănuntul al altor produse alimentare, în magazine specializate |
|  |  |  |  |  |
|  |  | **47.3** |  | **Comerţ cu amănuntul al carburanţilor pentru autovehicule în magazine specializate** |
|  |  |  | 47.30 | Comerţ cu amănuntul al carburanţilor pentru autovehicule în magazine specializate |
|  |  |  |  |  |
|  |  | **47.4** |  | **Comerţ cu amănuntul al echipamentului informatic şi de telecomunicaţii în magazine specializate** |
|  |  |  | 47.41 | Comerţ cu amănuntul al calculatoarelor, unităţilor periferice şi software-lui în magazine specializate |
|  |  |  | 47.42 | Comerţ cu amănuntul al echipamentului pentru telecomunicaţii în magazine specializate |
|  |  |  | 47.43 | Comerţ cu amănuntul al echipamentelor audio/video în magazine specializate |
|  |  |  |  |  |
|  |  | **47.5** |  | **Comerţ cu amănuntul al altor produse casnice, în magazine specializate** |
|  |  |  | 47.51 | Comerţ cu amănuntul al textilelor, în magazine specializate |
|  |  |  | 47.52 | Comerţ cu amănuntul al articolelor de fierărie, al articolelor din sticlă şi a celor pentru vopsit, în magazine specializate |
|  |  |  | 47.53 | Comerţ cu amănuntul al covoarelor, carpetelor, tapetelor şi a altor acoperitoare de podea, în magazine specializate |
|  |  |  | 47.54 | Comerţ cu amănuntul al articolelor şi aparatelor electrocasnice, în magazine specializate |
|  |  |  | 47.59 | Comerţ cu amănuntul al mobilei, al articolelor de iluminat şi al articolelor de uz casnic n.c.a., în magazine specializate |
|  |  |  |  |  |
|  |  | **47.6** |  | **Comerţ cu amănuntul de bunuri culturale şi recreative, în magazine specializate** |
|  |  |  | 47.61 | Comerţ cu amănuntul al cărţilor, în magazine specializate |
|  |  |  | 47.62 | Comerţ cu amănuntul al ziarelor şi articolelor de papetărie, în magazine specializate |
|  |  |  | 47.63 | Comerţ cu amănuntul al înregistrărilor muzicale şi video, în magazine specializate |
|  |  |  | 47.64 | Comerţ cu amănuntul al echipamentelor sportive, în magazine specializate |
|  |  |  | 47.65 | Comerţ cu amănuntul al jocurilor şi jucăriilor, în magazine specializate |
|  |  |  |  |  |
|  |  | **47.7** |  | **Comerţ cu amănuntul al altor bunuri, în magazine specializate** |
|  |  |  | 47.71 | Comerţ cu amănuntul al îmbrăcămintei, în magazine specializate |
|  |  |  | 47.72 | Comerţ cu amănuntul al încălţămintei şi articolelor din piele, în magazine specializate |
|  |  |  | 47.73 | Comerţ cu amănuntul al produselor farmaceutice, în magazine specializate |
|  |  |  | 47.74 | Comerţ cu amănuntul al articolelor medicale şi ortopedice, în magazine specializate |
|  |  |  | 47.75 | Comerţ cu amănuntul al produselor cosmetice şi de parfumerie, în magazine specializate |
|  |  |  | 47.76 | Comerţ cu amănuntul al florilor, plantelor şi seminţelor; comerţ cu amănuntul al animalelor de companie şi a hranei pentru acestea, în magazine specializate |
|  |  |  | 47.77 | Comerţ cu amănuntul al ceasurilor şi bijuteriilor, în magazine specializate |
|  |  |  | 47.78 | Comerţ cu amănuntul al altor bunuri noi, în magazine specializate |
|  |  |  | 47.79 | Comerţ cu amănuntul al bunurilor de ocazie vîndute prin magazine |
|  |  |  |  |  |
|  |  | **47.8** |  | **Comerţ cu amănuntul efectuat prin standuri, chioşcuri şi pieţe** |
|  |  |  | 47.81 | Comerţ cu amănuntul al produselor alimentare, băuturilor şi produselor din tutun efectuat prin standuri, chioşcuri şi pieţe |
|  |  |  | 47.82 | Comerţ cu amănuntul al textilelor, îmbrăcămintei şi încălţămintei efectuat prin standuri, chioşcuri şi pieţe |
|  |  |  | 47.89 | Comerţ cu amănuntul prin standuri, chioşcuri şi pieţe al altor produse |
|  |  | **47.9** |  | **Comerţ cu amănuntul care nu se efectuează prin magazine, standuri, chioşcuri şi pieţe** |
|  |  |  | 47.91 | Comerţ cu amănuntul prin intermediul caselor de comenzi sau prin Internet |
|  |  |  | 47.99 | Comerţ cu amănuntul efectuat în afara magazinelor, standurilor, chioşcurilor şi pieţelor |
|  |  |  |  |  |
| **I** |  |  |  | **ACTIVITĂŢI DE CAZARE ŞI ALIMENTAŢIE PUBLICĂ** |
|  | **55** |  |  | **Hoteluri şi alte facilităţi de cazare** |
|  |  |  |  |  |
|  |  | **55.1** |  | **Hoteluri şi alte facilităţi de cazare similare** |
|  |  |  | 55.10 | Hoteluri şi alte facilităţi de cazare similare |
|  |  |  |  |  |
|  |  | **55.2** |  | **Facilităţi de cazare pentru vacanţe şi perioade de scurtă durată** |
|  |  |  | 55.20 | Facilităţi de cazare pentru vacanţe şi perioade de scurtă durată |
|  |  |  |  |  |
|  |  | **55.3** |  | **Parcuri pentru rulote, campinguri şi tabere** |
|  |  |  | 55.30 | Parcuri pentru rulote, campinguri şi tabere |
|  |  |  |  |  |
|  |  | **55.9** |  | **Alte servicii de cazare** |
|  |  |  | 55.90 | Alte servicii de cazare |
|  |  |  |  |  |
|  | **56** |  |  | **Restaurante şi alte activităţi de servicii de alimentaţie** |
|  |  | **56.1** |  | **Restaurante** |
|  |  |  | 56.10 | Restaurante |
|  |  |  |  |  |
|  |  | **56.2** |  | **Activităţi de alimentaţie (catering) pentru evenimente şi alte servicii de alimentaţie** |
|  |  |  | 56.21 | Activităţi de alimentaţie (catering) pentru evenimente |
|  |  |  | 56.29 | Alte activităţi de alimentaţie |
|  |  |  |  |  |
|  |  | **56.3** |  | **Baruri şi alte activităţi de servire a băuturilor** |
|  |  |  | 56.30 | Baruri şi alte activităţi de servire a băuturilor |
|  |  |  |  |  |
| **L** |  |  |  | **TRANZACŢII IMOBILIARE** |
|  | **68** |  |  | **Tranzacţii imobiliare** |
|  |  |  |  |  |
|  |  | **68.3** |  | **Activităţi imobiliare pe bază de tarife sau contract** |
|  |  |  | 68.31 | Activităţi ale agenţiilor imobiliare |
|  |  |  |  |  |
| **M** |  |  |  | **ACTIVITĂŢI PROFESIONALE, ŞTIINŢIFICE ŞI TEHNICE** |
|  | **74** |  |  | **Alte activităţi profesionale, ştiinţifice şi tehnice** |
|  |  |  |  |  |
|  |  | **74.2** |  | **Activităţi fotografice** |
|  |  |  | 74.20 | Activităţi fotografice |
|  |  |  |  |  |
|  |  | **74.3** |  | **Activităţi de traducere scrisă şi orală (interpreţi**) |
|  |  |  | 74.30 | Activităţi de traducere scrisă şi orală (interpreţi) |
|  |  |  |  |  |
| **N** |  |  |  | **ACTIVITĂŢI DE SERVICII ADMINISTRATIVE ŞI ACTIVITĂŢI DE SERVICII SUPORT** |
|  | **77** |  |  | **Activităţi de închiriere** |
|  |  |  |  |  |
|  |  | **77.1** |  | **Activităţi de închiriere de autovehicule** |
|  |  |  | 77.11 | Activităţi de închiriere de autoturisme şi autovehicule rutiere uşoare |
|  |  |  | 77.12 | Activităţi de închiriere de autovehicule rutiere grele |
|  |  |  |  |  |
|  |  | **77.2** |  | **Activităţi de închiriere de bunuri personale şi gospodăreşti** |
|  |  |  | 77.21 | Activităţi de închiriere de bunuri recreaţionale şi echipament sportiv |
|  |  |  | 77.22 | Închirierea de casete video şi discuri (CD-uri, DVD-uri) |
|  |  |  | 77.29 | Activităţi de închiriere de alte bunuri personale şi gospodăreşti n.c.a. |
|  |  |  |  |  |
|  |  | **77.3** |  | **Activităţi de închiriere de alte maşini, echipamente şi bunuri tangibile** |
|  |  |  | 77.31 | Activităţi de închiriere de maşini şi echipamente agricole |
|  |  |  | 77.32 | Activităţi de închiriere de maşini şi echipamente pentru construcţii |
|  |  |  | 77.33 | Activităţi de închiriere de maşini şi echipamente de birou (inclusiv calculatoare) |
|  |  |  | 77.34 | Activităţi de închiriere de echipamente de transport pe apă |
|  |  |  | 77.35 | Activităţi de închiriere de echipamente de transport aerian |
|  |  |  | 77.39 | Activităţi de închirierea de alte maşini, echipamente şi bunuri tangibile n.c.a. |
|  |  |  |  |  |
|  | **79** |  |  | **Activităţi ale agenţiilor turistice şi ale tur-operatorilor; alte servicii de rezervare şi asistenţă turistică** |
|  |  |  |  |  |
|  |  | **79.1** |  | **Activităţi ale agenţiilor turistice şi ale tur-operatorilor** |
|  |  |  | 79.11 | Activităţi ale agenţiilor turistice |
|  |  |  | 79.12 | Activităţi ale tur-operatorilor |
|  |  |  |  |  |
|  |  | **79.9** |  | **Alte servicii de rezervare şi asistenţă turistică** |
|  |  |  | 79.90 | Alte servicii de rezervare şi asistenţă turistică |
|  |  |  |  |  |
|  |  | **81.2** |  | **Activităţi de curăţenie** |
|  |  |  | 81.21 | Activităţi generale (nespecializate) de curăţenie interioară a clădirilor |
|  |  |  | 81.22 | Activităţi specializate de curăţenie a clădirilor, mijloacelor de transport, maşinilor şi utilajelor |
|  |  |  | 81.29 | Alte activităţi de curăţenie n.c.a. |
|  |  |  |  |  |
|  | **82** |  |  | Servicii administrative, servicii de suport şi alte activităţi de servicii prestate în principal întreprinderilor |
|  |  |  |  |  |
|  |  | **82.1** |  | **Activităţi administrative şi servicii de suport** |
|  |  |  | 82.11 | Activităţi combinate de secretariat |
|  |  |  | 82.19 | Activităţi de fotocopiere, de pregătire a documentelor şi alte activităţi specializate de secretariat |
|  |  |  |  |  |
| **R** |  |  |  | **ARTĂ, ACTIVITĂŢI DE RECREERE ŞI DE AGREMENT** |
|  | **92** |  |  | **Activităţi de jocuri de noroc şi pariuri** |
|  |  |  |  |  |
|  |  | **92.0** |  | **Activităţi de jocuri de noroc şi pariuri** |
|  |  |  | 92.00 | Activităţi de jocuri de noroc şi pariuri |
|  |  |  |  |  |
|  | **93** |  |  | **Activităţi sportive, recreative şi distractive** |
|  |  |  |  |  |
|  |  | **93.1** |  | **Activităţi sportive** |
|  |  |  | 93.11 | Activităţi ale bazelor sportive |
|  |  |  | 93.12 | Activităţi ale cluburilor sportive |
|  |  |  | 93.13 | Activităţi ale centrelor de fitness |
|  |  |  | 93.19 | Alte activităţi sportive |
|  |  |  |  |  |
| **S** |  |  |  | **ALTE ACTIVITĂŢI DE SERVICII** |
|  | **95** |  |  | **Reparaţii de calculatoare, de articole personale şi de uz gospodăresc** |
|  |  |  |  |  |
|  |  | **95.1** |  | **Repararea calculatoarelor şi a echipamentelor de comunicaţii** |
|  |  |  | 95.11 | Repararea calculatoarelor şi a echipamentelor periferice |
|  |  |  | 95.12 | Repararea echipamentelor de comunicaţii |
|  |  |  |  |  |
|  |  | **95.2** |  | **Reparaţii de articole personale şi de uz gospodăresc** |
|  |  |  | 95.21 | Repararea aparatelor electronice de uz casnic |
|  |  |  | 95.22 | Repararea dispozitivelor de uz gospodăresc şi a echipamentelor pentru casă şi grădină |
|  |  |  | 95.23 | Repararea încălţămintei şi a articolelor din piele |
|  |  |  | 95.24 | Repararea mobilei şi a furniturilor casnice |
|  |  |  | 95.25 | Repararea ceasurilor şi a bijuteriilor |
|  |  |  | 95.29 | Repararea articolelor de uz personal şi gospodăresc n.c.a. |
|  |  |  |  |  |
|  | **96** |  |  | **Alte activităţi de servicii personale** |
|  |  |  |  |  |
|  |  | **96.0** |  | **Alte activităţi de servicii personale** |
|  |  |  | 96.01 | Spălarea şi curăţarea (uscată) a articolelor textile şi a produselor din blană |
|  |  |  | 96.02 | Coafură şi alte activităţi de înfrumuseţare |
|  |  |  | 96.03 | Activităţi de pompe funebre şi similare |
|  |  |  | 96.04 | Activităţi de întreţinere corporală |
|  |  |  | 96.09 | Alte activităţi de servicii personale n.c.a. |

1. Legea se completează cu anexele nr.2-5 cu următorul cuprins:

“Anexa nr.2

Model

**NOTIFICARE PRIVIND INIŢIEREA ACTIVITĂŢII DE COMERŢ**

**CĂTRE:** [Primăria localităţii] **DATA:**

**DE LA COMERCIANT**

Denumire/Nume:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_IDNO/IDNP:\_\_\_\_\_\_\_\_\_\_\_\_\_\_\_\_\_\_\_\_

Sediu/domiciliu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reprezentat de:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_în calitate de:\_\_\_\_\_\_\_\_\_\_\_\_\_\_\_\_\_\_

Tel: \_\_\_\_\_\_\_\_\_\_\_\_\_\_\_\_\_\_\_Fax:\_\_\_\_\_\_\_\_\_\_\_\_\_\_\_\_\_\_\_Email:\_\_\_\_\_\_\_\_\_\_\_\_\_\_\_\_\_\_\_\_

**Notificăm privind iniţierea activităţii de comerţ în următoarele condiţii:**

*Pentru unitate comercială Pentru loc de vînzare*

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_ Adresa:\_\_\_\_\_\_\_\_\_\_\_\_\_\_\_\_\_\_\_\_\_

Denumire:\_\_\_\_\_\_\_\_\_\_\_\_\_\_\_\_\_\_\_\_ Amplasare:\_\_\_\_\_\_\_\_\_\_\_\_\_\_\_\_\_\_

Tipul:\_\_\_\_\_\_\_\_\_\_\_\_\_\_\_\_\_\_\_\_\_\_\_ Tipul:\_\_\_\_\_\_\_\_\_\_\_\_\_\_\_\_\_\_\_\_\_\_

Suprafaţa comercială(m2):\_\_\_\_ Suprafaţa ocupată (m2):\_\_\_\_\_

*Orar de funcţionare:*

| Luni | Marţi | Miercuri | Joi | Vineri | Sîmbătă | Duminică |

De la: |\_\_\_\_\_\_\_|\_\_\_\_\_\_\_|\_\_\_\_\_\_\_\_\_\_|\_\_\_\_\_\_\_|\_\_\_\_\_\_\_\_|\_\_\_\_\_\_\_\_\_|\_\_\_\_\_\_\_\_\_\_|

Pînă la:|\_\_\_\_\_\_\_|\_\_\_\_\_\_\_|\_\_\_\_\_\_\_\_\_\_|\_\_\_\_\_\_\_|\_\_\_\_\_\_\_\_|\_\_\_\_\_\_\_\_\_|\_\_\_\_\_\_\_\_\_\_|

Pauză: |\_\_\_\_\_\_\_|\_\_\_\_\_\_\_|\_\_\_\_\_\_\_\_\_\_|\_\_\_\_\_\_\_|\_\_\_\_\_\_\_\_|\_\_\_\_\_\_\_\_\_|\_\_\_\_\_\_\_\_\_\_|

*Activităţi de comerţ desfăşurate:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Codul CAEM:\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Codul CAEM:\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Codul CAEM:\_\_\_\_\_\_\_\_\_\_\_\_\_

Comercializarea producţiei alcoolice: DA/NU

Comercializarea berii: DA/NU

Comercializarea produselor de tutun: DA/NU

*Pentru unităţile de alimentaţie publică:*

capacitatea unităţii comerciale (numărul de locuri/persoane):\_\_\_\_\_\_\_\_\_\_\_\_

inclusiv la terasă (numărul de locuri/persoane):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Date privind unitatea mobilă*

*(la desfăşurarea activităţii de comerţ prin intermediul unităţii mobile):*

Tipul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Lungimea:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lăţimea:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Înălţimea: \_\_\_\_\_\_\_\_\_\_\_\_\_\_\_\_\_\_\_\_\_\_

*Anexe:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Declar pe propria răspundere că:**

1. datele indicate în prezenta cerere şi anexe sînt veridice şi corecte;

2. întrunesc cerinţele legislaţiei pentru desfăşurarea activităţilor de comerţ.

**Îmi asum obligaţia:**

1. să respect legislaţia în vigoare;

2. să compensez, în conformitate cu legislaţia în vigoare, orice prejudicii cauzate ca urmare a nerespectării legislaţiei sau prezentării, în cadrul prezentei cereri şi anexelor, a unor date eronate.

Nume: \_\_\_\_\_\_\_\_\_\_\_\_\_\_\_\_\_Semnătura:\_\_\_\_\_\_\_\_\_\_\_\_\_\_\_\_\_ L.Ş.

Anexa nr.3

**LISTA**

**activităţilor desfăşurate de unităţile comerciale pentru care se eliberează autorizaţii sanitar-veterinare de funcţionare în temeiul controlului**

|  |  |
| --- | --- |
| **Clasa CAEM rev.2** | **Denumire activitate** |
| 46.23 | Comerţ cu ridicata al animalelor vii |
| 46.24 | Comerţ cu ridicata al blănurilor, pieilor brute şi al pieilor prelucrate |
| 46.32 | Comerţ cu ridicata al cărnii şi produselor din carne |
| 46.33 | Comerţ cu ridicata al produselor lactate, ouălor, uleiurilor şi grăsimilor comestibile |
| 46.38 | Comerţ cu ridicata specializat al altor alimente, inclusiv peşte, crustacee şi moluşte |
| - | Comerţ cu ridicata al mierii şi produselor apicole |
| - | Comerţ cu ridicata al subproduselor de origine animală nedestinate consumului uman |
| - | Comerţul cu ridicata al produselor farmaceutice de uz veterinar |

Anexa nr.4

**LISTA**

**activităţilor desfăşurate de unităţile comerciale pentru care se eliberează autorizaţii sanitar-veterinare de funcţionare în temeiul declaraţiei pe propria răspundere**

|  |
| --- |
| **Denumire activitate** |
| Comerţ cu ridicata al hranei pentru animale |
| Comerţ cu amănuntul al animalelor vii |
| Comerţ cu amănuntul al pieilor brute şi pieilor prelucrate |
| Comerţ cu amănuntul al cărnii şi produselor din carne |
| Comerţ cu amănuntul al laptelui şi produselor lactate, ouălor, uleiurilor şi grăsimilor |
| Comerţ cu amănuntul al produselor farmaceutice de uz veterinar |
| Comerţ cu amănuntul al mierii şi produselor apicole |
| Comerţ cu amănuntul al peştelui şi produselor din peste |
| Comerţ cu amănuntul al hranei pentru animale |
| Comerţ cu amănuntul al altor produse alimentare de origine animală şi vegetală |
| Unităţi de alimentaţie publică |

Anexa nr.5

**LISTA**

**activităţilor desfăşurate de unităţile comerciale pentru**

**care se eliberează autorizaţii sanitare de funcţionare**

|  |  |
| --- | --- |
| **Clasa CAEM rev.2** | **Denumirea** |
| 96.02 | Coafură şi alte activităţi de înfrumuseţare |
| 96.04 | Activităţi de întreţinere corporală |
| - | Activităţi ale studiourilor de tatuaj şi piercing |

**Art.XII.** – (1) Prezenta lege intră în vigoare la data publicării.

(2) În termen de 6 luni de la data publicării prezentei legi:

a) Guvernul va aproba actele normative prevăzute de Legea nr.231 din 23 septembrie 2010 cu privire la comerţul interior;

b) Guvernul, autorităţile administraţiei publice locale şi organele de control:

vor aduce actele lor normative în concordanţă cu Legea nr.231 din 23 septembrie 2010 cu privire la comerţul interior;

vor elabora şi vor emite, conform competenţei, ghiduri informative conform art.5 alin.(4) din Legea nr.231 din 23 septembrie 2010 cu privire la comerţul interior.

(3) Actele normative ale autorităţilor administraţiei publice locale şi organelor de control se aplică în măsura în care nu contravin prevederilor prezentei legi şi altor acte legislative în vigoare.

(4) Prin derogare de la art.217 din Legea nr.231 din 23 septembrie 2010 cu privire la comerţul interior, nu este necesară obţinerea acordului vecinilor pentru unităţile de comerţ care dispun de actul în cauză la data intrării în vigoare a prezentei legi.

**Art.XIII.** – Legea nr.231 din 23 septembrie 2010 cu privire la comerţul interior, cu modificările şi completările ulterioare, inclusiv cu cele aduse prin prezenta lege, va fi republicată în Monitorul Oficial al Republicii Moldova.

**Preşedintele Parlamentului**